Me Föna Me Ide'idedo



Waö-waö wamazökhi zinunö 

Me Föna Me Ide'idedo sambua zinunö nifa'oli ndra Band Simaenaria moroi ba Lahewa ba ndröfi 1972. No ifa'anö zinunö andre ba Internet talifusöda Klaus Sturm irege tola tafondrondrongo ia yaŵa ba YouTube. Höndrögö ba da'a wamondrondrongo ya'ia.

Mö luo da'ö mohalöŵö Klaus ba wamazaewe Taroma Li ba danö Lahewa me ifazökhi Band Simaenaria (1972-1976) faoma ira talifusö moroi ba Danö Niha:

 Martin (Gadiu) Zebua (lead vocal)
 Asadin Bu'ulölö (guitar, keyboard, vocal)
 Teos Zebua (vocal)
 Trisman Zendratö (lead guitar 1972-1973)
 Winay (lead guitar 1974-1976)
 Robert Tan (guitar/vocal)
 Yusuf/Hiap (guitar/vocal 1973-1974)
 Ui (bass 1972-1974)
 Kiat (bass 1974-1976)
 Frans (drum)

Sinunö andrö no tehöngö sibai ba zi sagörö Tanö Niha irege lawalinga niha sinunö andrö no ni'a'azökhi Nono Niha. Ba hiza sindruhunia sinunö andre no ni'a'azökhi Huddie Ledbetter moroi ba Amerika ba ndröfi 1940. Me i'ali zinunö andre Martin Zebua ba Li Niha, lö aröu fabö'ö nösinia moroi ba Cotton Fiels nisura Huddie Ledbetter. Börö da'ö tola taŵa'ö sinunö andre no ni'ali tenga nifasao.

Höndrögö ba da'a wamaigi foto ndra Band Simaenaria na manunö ira.

Boto zinunö 

Me föna, mö ide'idedoIlu'ido inaguItörö tödögu ninaguMe möiga sa ba nowimaAröu danö ma fasuiItörö tödögu ninagu

ref:Si yaŵa ba hili salaŵaSo nosema si numanaItörö tödögu ninaguUfaigi ufakhölödoU'ila nasi ba zaröuItörö tödögu ninagu

Nitöngöni: Boto zinunö andrö no tehalö moroi ba niasonline.net, ba hiza so ma'ifu zi fabö'ö lala li (Aröu danö ma fasui tenga Matörö danö wa aröu) börö me da'ö nirongoda bakha ba zinunö moroi ba YouTube.

Umbu